Quinny en Laura KSA se groot wenners | Netwerk24
Quinny en Laura KSA se groot wenners
Deur Sportredaksie 04 Julie 2020 20:53
Quinton de Kock is vir die tweede keer in sy loopbaan vereer as Speler van die Jaar. Foto: Getty Images
Dit is egter nie die enigste prys wat die 27-jarige De Kock gekry het nie. Hy is ook vereer as Toetsspeler van die Jaar én die Spelers se Speler van die Jaar.
Weens die Covid-19-pandemie is die uitdeling aanlyn gehou.
De Kock is in 2017 die eerste keer vereer as Speler van die Jaar.
Laura Wolvaardt vroeër vanjaar in aksie by die T20-Wêreldbeker-toernooi in Australië. Foto: Getty Images
Deur die prys weer in te palm, het hy hom by die uitgelese geselskap van spelers aangesluit wat dit twee keer gewen het. Hulle is Jacques Kallis (2004 en 2011), Makhaya Ntini (2005 en 2006), Hashim Amla (2010 en 2013), AB de Villiers (2014 en 2015) en Kagiso Rabada (2016 en 2018).
Die 21-jarige Laura Wolvaardt is as Vrouespeler van die Jaar vereer. Sy is die jongste vrou nog wat dié prys kry. Sy was een van Suid-Afrika se staatmakers by die T20-Wêreldbeker-toernooi wat vroeër vanjaar in Australië gehou is.
Dit was ook nie haar enigste prys nie. Sy is ook vereer as Eendag-vrouespeler van die Jaar en die Vrouespelers se Speler van die Jaar.
Die jong Lungi Ngidi (24) het met twee pryse; Eendag en T20-speler van die Jaar weggestap.
Al die wenners is:
• Speler van die Jaar: Quinton de Kock
• Vrouespeler van die Jaar: Laura Wolvaardt
• Toetsspeler van die Jaar: Quinton de Kock
• Eendagspeler van die Jaar: Lungi Ngidi
• T20-speler van die Jaar: Lungi Ngidi
• Spelers se Speler van die Jaar: Quinton de Kock
• Ondersteuners se Speler van die Jaar: David Miller
• KFC Streetwise-prys: Mignon du Preez (vir haar ses teen Engeland in die T20-WB)
• Aflewering van die Jaar: Anrich Nortjé (die paaltjie van die Aussie David Warner in die derde eendagwedstryd)
• Nuweling van die Jaar: Anrich Nortjé
• Vroue-nuweling van die Jaar: Nonkululeko Mlaba
• Vrouespelers se Speler van die Jaar: Laura Wolvaardt
• Eendag-vrouespeler van die Jaar: Laura Wolvaardt
• T20-vrouespeler van die Jaar: Shabnim Ismail
• Provinsiale T20-speler van die Jaar: Lerato Kgoatle (Limpopo)
• Provinsiale Driedagspeler van die Jaar: Beyers Swanepoel (Noord-Kaap)
• Provinsiale Afrigter van die Jaar: Richard das Neves (Oostelikes)
• Provinsiale Eendagspeler van die Jaar: Ruan de Swardt (Noordelikes)
• Mzansi-superliga se Impakspeler van die Jaar: Tabraiz Shamsi (Paarl Rocks)
• Mzansi-superliga se Jong Speler van die Jaar: Janneman Malan (Cape Town Blitz)
• Franchise-meerdagspeler van die Jaar: George Linde (Cape Cobras)
• Franchise-eendagspeler van die Jaar: Grant Roelofsen (Dolphins)
Afrigter van die Jaar: Wandile Gwavu (Lions)
• Franchise-spelers se Speler van die Jaar: Grant Roelofsen (Dolphins)
• Franchise-nuweling van die Jaar: Wandile Makwetu (Knights)
• Prys vir die Mees Waardevolste Speler: George Linde (Cobras)
• Skeidsregters se Skeidsregter van die Jaar: Adrian Holdstock
• Skeidsregter van die Jaar: Adrian Holdstock
• Toekenning vir Sportmanskap: Warriors
• Tellinghouers-vereniging van die Jaar: Sentraal Gauteng
Meer oor: Quinton De Kock | Krieket | Krieket Suid-Afrika | Laura Wolvaardt | Lungi Ngidi